Oficialusis leidinys L 170 , 29/06/2002 p. 0044 - 0045



Komisijos reglamentas (EB) Nr. 1162/2002 2002 m. birželio 28 d. iš dalies keičiantis Reglamentą (EEB) Nr. 94/92, nustatantį išsamias Tarybos reglamente (EEB) Nr. 2092/91 numatytos importo iš trečiųjų šalių tvarkos įgyvendinimo taisykles (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 473/2002 [2], ypač į jo 11 straipsnio 1 dalį, kadangi: (1) Reglamento (EEB) Nr. 2092/91 11 straipsnio 1 dalyje numatytas trečiųjų šalių, iš kurių turi būti kilę tam tikri ekologiški žemės ūkio produktai, kad juos galėtų būti parduodama Bendrijoje, sąrašas, yra pateiktas Komisijos reglamento (EEB) Nr. 94/92 [3] su paskutiniais pakeitimais, padarytais Reglamentu (EB) Nr. 2589/2001 [4], priede. Šis sąrašas sudarytas remiantis Reglamento (EEB) Nr. 2092/91 11 straipsnio 2 dalimi. (2) Naujoji Zelandija pateikė Komisijai prašymą įtraukti ją į Reglamento (EB) Nr. 2092/91 11 straipsnio 1 dalyje numatytą sąrašą. Jos institucijos pateikė pagal Reglamento (EEB) Nr. 94/92 2 straipsnio 2 dalį reikalaujamą informaciją. (3) Šią informaciją išnagrinėjus ir ją aptarus su Naujosios Zelandijos valdžios institucijomis, padaryta išvada, kad šios šalies taisyklės, reglamentuojančios žemės ūkio produktų gamybą bei kontrolę, yra lygiavertės Reglamente (EEB) Nr. 2092/91 nustatytoms taisyklėms. (4) Šiuo metu iš Naujosios Zelandijos į Europos bendriją importuojama pagal Reglamento (EEB) Nr. 2092/91 11 straipsnio 6 dalies nuostatas. Gamintojams ir eksportuotojams prireiks pereinamojo laikotarpio, kad jie galėtų prisiderinti prie Oficialios ekologiško maisto garantijų programos. (5) Naujosios Zelandijos įtraukimo į sąrašą trukmė turėtų priklausyti nuo to, kokie bus Reglamento (EB) Nr. 2092/91 11 straipsnio 5 dalyje numatytų Naujojoje Zelandijoje faktiškai taikomų gamybos taisyklių bei tikrinimo priemonių patikrinimo vietoje rezultatai. (6) Naujosios Zelandijos valdžios institucijos pateikė Komisijai visas būtinas garantijas ir informaciją, įrodančią, kad kontrolės įstaigos atitinka Reglamento (EB) Nr. 2092/91 11 straipsnio 2 dalyje nustatytus kriterijus. (7) Todėl Reglamentą (EEB) Nr. 94/92 reikėtų atitinkamai iš dalies pakeisti. (8) Šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 94/92 priedas iš dalies keičiamas pagal šio reglamento priedą. 2 straipsnis Pereinamuoju laikotarpiu, kuris baigiasi 2003 m. birželio 30 d., Naujosios Zelandijos Žemės ūkio ir miškininkystės ministerija (MAF) dar gali išduoti Reglamento (EB) Nr. 2092/91 11 straipsnio 1 dalies b punkte nurodytą sertifikatą produktams, kuriems, remiantis to reglamento 11 straipsnio 6 dalies nuostatomis, iki 2002 m. liepos 1 d. buvo suteikti importo leidimai, apie kuriuos buvo pranešta. 3 straipsnis Šis reglamentas įsigalioja 2002 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. birželio 28 d. Komisijos vardu Franz Fischler Komisijos narys [1] OL L 198, 1991 7 22, p. 1. [2] OL L 75, 2002 3 16, p. 21. [3] OL L 11, 1992 1 17, p. 14. [4] OL L 345, 2001 12 29, p. 18. -------------------------------------------------- PRIEDAS Reglamento (EEB) Nr. 94/92 priede po Šveicarijai skirto tekstas įrašomas šis tekstas: "Naujoji Zelandija 1. Gaminių kategorijos: a) neperdirbti augalininkystės produktai, gyvūnai ir neperdirbti gyvulininkystės produktai, kaip apibrėžta Reglamento (EEB) Nr. 2092/91 1 straipsnio 1 dalies a punkte, išskyrus: - gyvūnus ir gyvulininkystės produktus, kurie paženklinti arba kuriuos ketinama paženklinti dėl pertvarkymo laikotarpio, - akvakultūros produktus; b) perdirbti augalininkystės ir gyvulininkystės produktai, skirti žmonių vartojimui, kaip apibrėžta Reglamento (EEB) Nr. 2092/91 1 straipsnio 1 dalies b punkte, išskyrus: - gyvulininkystės produktus, kurie paženklinti arba kuriuos ketinama paženklinti nuorodomis dėl pertvarkymo laikotarpio, - produktus, kuriuose yra akvakultūros produktų. 2. Kilmė: Naujojoje Zelandijoje išauginti 1 punkto a papunktyje nurodytos kategorijos produktai ir ekologiški išauginti 1 punkto b papunktyje nurodytos kategorijos produktų ingredientai, arba minėti produktai ir ingredientai, importuoti į Naująją Zelandiją iš: - Europos bendrijos, - iš trečiosios šalies, kurioje taikomas režimas, pripažintas lygiaverčiu Reglamento (EEB) Nr. 2092/91 11 straipsnio 1 dalies nuostatoms, - arba iš trečiosios šalies, kurios gamybos taisyklės ir kontrolės sistema, remiantis šios šalies kompetentingų institucijų pagal MAF nustatytas nuostatas pateiktomis garantijomis ir informacija, yra pripažintos atitinkančiomis MAF Oficialią ekologinio maisto garantijų programą ir yra importuojami tik ekologiški ir Naujojoje Zelandijoje paruošti ingredientai, sudarantys ne daugiau kaip 5 % 1 punkto b papunktyje nurodyto augalinės kilmės produkto. 3. Kontrolės įstaigos: BIO-GRO New Zealand; Certenz. 4. Sertifikatą išduodanti įstaiga: New Zealand Ministry of Agriculture and Forestry (MAF). 5. Įtraukimo laikotarpis: iki 2006 m. birželio 30 d." --------------------------------------------------